text: Tog stod stille hele natten efter skybrud 
  26 juli 2016 kl. 05.14
  Først tirsdag morgen er togtrafikken mellem Vejle og Herning normal efter at regnvejret mandag oversvømmede sporene ved Grejsdal og medførte, at man måtte indsætte togbusser mellem Vejle og Jelling.
  Togene mellem Vejle og Jelling kører nu igen  efter, at regnvejret mandag oversvømmede sporene ved Grejsdal og medførte, at man måtte indsætte togbusser mellem Vejle og Jelling.
  Et bælte fra Vejle mod nord blev mandag eftermiddag ramt af kraftig regnvjer og lokalt også skybrud, der oversvømmede både veje og kældre. Falck har således fået op mod 50 henvendelserom hjælp i området omkring Vejle.
  Vejle Kommune måtte mandag eftermiddag og aften sætte folk i sving med at holde kloakriste og afløb fri, så vandet kunne ledes væk, ligesom kommunen advarede beboerne i flere områder om, at deres huse var i fare for oversvømmelse.
  - Vi fik flere meldinger mandag eftermiddag og aften om oversvømmede veje i Vejleområdet, men har ellers ikke været involveret i følger af det voldsomme regnvejr, oplyser vagtchef Jesper Duus, Sydøstjyllands Politi, tirsdag morgen til TV SYD.
  Syd- og Sønderjyllands Politi har ingen meldinger fået om, at voldsom regn har voldt problemer eller skader.
  I Grejsdalen ved Vejle var oversvømmelserne så voldsommme, at BaneDanmark hele natten har pumpet vand væk fra jernbanesporene, inden togdriften mellem Vejle og Jelling tidlig tirsdag morgen kunne genoptages.
  Mange beboere kan også frem til et større oprydningsarbejde i både have og kældre tirsdag, ligsesom Grejsdalens Skole har fået vand ind i skolens bygninger.
  